CELEX: 32022R0111
Language: lv
Date: 2022-01-25 00:00:00
Title: Eiropas Parlamenta un Padomes Regula (ES) 2022/111 (2022. gada 25. janvāris), ar ko groza Regulu (ES) 2019/216 attiecībā uz Savienības tarifa kvotu augstākā labuma liellopu gaļai no Paragvajas

28.1.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 19/1
               
            
         EIROPAS PARLAMENTA UN PADOMES REGULA (ES) 2022/111
         (2022. gada 25. janvāris),
         ar ko groza Regulu (ES) 2019/216 attiecībā uz Savienības tarifa kvotu augstākā labuma liellopu gaļai no Paragvajas
         EIROPAS PARLAMENTS UN EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 207. panta 2. punktu,
         ņemot vērā Eiropas Komisijas priekšlikumu,
         pēc leģislatīvā akta projekta nosūtīšanas valstu parlamentiem,
         saskaņā ar parasto likumdošanas procedūru (1),
         tā kā:
         
                     (1)
                  
                  
                     Pēc Lielbritānijas un Ziemeļīrijas Apvienotās Karalistes (“Apvienotā Karaliste”) izstāšanās no Savienības Savienība un Apvienotā Karaliste paziņoja pārējām Pasaules Tirdzniecības organizācijas (PTO) dalībvalstīm, ka to pašreizējā tirgus piekļuve tiks saglabāta, sadalot Savienības tarifa kvotas starp Savienību un Apvienoto Karalisti. Minētā sadalījuma metodika, kā arī ES-27 apjomi ir noteikti Eiropas Parlamenta un Padomes Regulā (ES) 2019/216 (2).
                  
               
                     (2)
                  
                  
                     Savienības tarifa kvotas, kas nav iekļautas Savienības koncesiju un saistību sarakstā, nebūtu jāsadala.
                  
               
                     (3)
                  
                  
                     Ar Padomes Regulu (EK) Nr. 1149/2002 (3) tika atvērta svaigas, dzesinātas vai saldētas augstākā labuma liellopu gaļas importa tarifa kvota 1 000 tonnām, kas izteiktas kā produkta svars. Lai gan šī tarifa kvota nebija iekļauta Savienības PTO sarakstā, minētā tarifa kvota tika nepareizi sadalīta ar Regulu (ES) 2019/216, tādējādi no 2021. gada 1. janvāra samazinot tās apjomu. Tāpēc būtu jāatjauno minētās tarifa kvotas sākotnējais apjoms.
                  
               
                     (4)
                  
                  
                     Tādēļ būtu attiecīgi jāgroza Regula (ES) 2019/216,
                  
               IR PIEŅĒMUŠI ŠO REGULU:
         
            1. pants
            Regulas (ES) 2019/216 pielikuma A daļā svītro šādu rindu:
            
               
                           “Svaiga, dzesināta vai saldēta augstākā labuma liellopu gaļa
                        
                        
                           t
                        
                        
                            
                        
                        
                           PAR
                        
                        
                           094455
                        
                        
                           71,1 %
                        
                        
                           711”
                        
                     
         
         
            2. pants
            Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 25. janvārī
            
               
                  Eiropas Parlamenta vārdā –
               
               
                  priekšsēdētāja
               
               R. METSOLA
            
            
               
                  Padomes vārdā –
               
               
                  priekšsēdētājs
               
               C. BEAUNE
            
         
         
            (1)  Eiropas Parlamenta 2021. gada 14. decembra nostāja (Oficiālajā Vēstnesī vēl nav publicēta) un Padomes 2022. gada 11. janvāra lēmums.
         
            (2)  Eiropas Parlamenta un Padomes Regula (ES) 2019/216 (2019. gada 30. janvāris) par Savienības PTO sarakstā iekļauto tarifa kvotu sadalījumu pēc Apvienotās Karalistes izstāšanās no Savienības un ar ko groza Padomes Regulu (EK) Nr. 32/2000 (OV L 38, 8.2.2019., 1. lpp.).
         
            (3)  Padomes Regula (EK) Nr. 1149/2002 (2002. gada 27. jūnijs), ar ko atver autonomu kvotu augstākā labuma liellopu gaļas importam (OV L 170, 29.6.2002., 13. lpp.).